เทียนชัย สิริสัมพันธ์

พลเอก **เทียนชัย สิริสัมพันธ์** (19 มีนาคม พ.ศ. 2467 – 3 พฤษภาคม พ.ศ. 2563) เป็นนายทหารและนักการเมืองชาวไทย เคยดำรงตำแหน่งรองผู้บัญชาการทหารบก รวมทั้งรองนายกรัฐมนตรี รัฐมนตรีว่าการกระทรวงศึกษาธิการ และหัวหน้าพรรคราษฎร และมีฉายานามว่า "**เจ้าพ่อป่าหวาย**"

## ประวัติ

### ชีวิตส่วนตัว
พล.อ. เทียนชัยเกิดเมื่อวันที่ 19 มีนาคม พ.ศ. 2467 เป็นบุตรขุนอู่ทองเขตขัตติยนารี (จำรัส ศิริสัมพันธ์) และนางฉลอง อู่ทองเขตขัตติยนารี สำเร็จการศึกษาจากโรงเรียนเซนต์คาเบรียล วิทยาศาสตรบัณฑิต  จากโรงเรียนเตรียมนายร้อยทหารบก รุ่นที่ 5 (ตทบ.5)
และวิทยาลัยป้องกันราชอาณาจักร (วปอ.) รุ่นที่ 16

### ครอบครัว
สมรสกับคุณหญิงประพาฬสิทธิ์ สิริสัมพันธ์ มีบุตรธิดา 4 คน คือ 

# พล.ต. สิทธิชัย สิริสัมพันธ์
# พล.ต.หญิง สุนันทา สิริสัมพันธ์
# พล.อ. วุฒิชัย สิริสัมพันธ์
# นางสาวศจีจันท สิริสัมพันธ์

### การศึกษา

#### ก่อนรับราชการทหาร

* พ.ศ. 2485 : โรงเรียนเซนต์คาเบรียล
* พ.ศ. 2487 : โรงเรียนเตรียมทหารบก รุ่นที่ 5
* พ.ศ. 2490 : โรงเรียนนายร้อยทหารบก

#### หลังรับราชการทหาร

* พ.ศ. 2496 :
** หลักสูตรส่งทางอากาศ กองทัพบก
** หลักสูตรจู่โจม และการกระโดดร่ม ของกองทัพบกสหรัฐอเมริกา
* พ.ศ. 2498 : จบหลักสูตรวิชาการข่าวกรองทางการรบ ชุดที่ 1 โรงเรียนการข่าว โรงเรียนทหารราบ กองทัพบกสหรัฐอเมริกา
* พ.ศ. 2503 : วิทยาลัยเสนาธิการทหารบก กองทัพบกสหรัฐอเมริกา
* พ.ศ. 2512 : วิทยาลัยการทัพบก
* พ.ศ. 2515 : หลักสูตรศิษย์การบินทหารบก ชุดที่ 11
* พ.ศ. 2517 : วิทยาลัยป้องกันราชอาณาจักร ชุดที่ 16
* พ.ศ. 2518 : หลักสูตรการฝึกบินเปลี่ยนแบบ บท.17

## การทำงาน

### ราชการทหาร
พล.อ. เทียนชัย เริ่มรับราชการเป็นทหาร สังกัดกองทัพบก ได้รับแต่งตั้งเป็นผู้บัญชาการหน่วยรบพิเศษป่าหวาย และเป็นผู้ก่อตั้งหน่วยทหารหน่วยนี้ จนได้รับฉายา ”เจ้าพ่อป่าหวาย” ต่อมาได้รับตำแหน่งเจ้ากรมรักษาดินแดน และรองผู้บัญชาการทหารบก ในระหว่างรับราชการทหาร ได้รับมอบหมายให้ปฏิบัติหน้าที่ปราบสลัดอากาศ และยับยั้งการปฏิวัติรัฐประหารหลายครั้ง โดยครั้งสำคัญ คือ กบฏทหารนอกราชการ (กบฏ 9 กันยา) ซึ่ง พล.ต. มนูญกฤต รูปขจร นายทหารนอกประจำการ ได้นำกำลังทหารเข้ายึดกองบัญชาการทหารสูงสุด และประกาศให้ พล.อ. เสริม ณ นคร เป็นหัวหน้าคณะปฏิวัติยึดอำนาจจากรัฐบาลของพล.อ. เปรม ติณสูลานนท์ นายกรัฐมนตรี ซึ่งอยู่ระหว่างการไปราชการต่างประเทศ พร้อมกับพล.อ. อาทิตย์ กำลังเอก ผู้บัญชาการทหารสูงสุด และผู้บัญชาการทหารบก ซึ่งพล.อ. เทียนชัย ในฐานะรองผู้บัญชาการทหารบก ได้รวมตัวกันต่อต้าน และควบคุมสถานการณ์ไว้ได้ในเวลาต่อมา

### การเมือง
พล.อ. เทียนชัยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ต่อมาในปี พ.ศ. 2531 หลังจากเกษียณอายุราชการทหารได้เข้าทำงานทางการเมืองร่วมกับพล.อ. มานะ รัตนโกเศศ ก่อตั้งพรรคราษฎร (เปลี่ยนชื่อจากพรรคสหชาติ) จนได้รับตำแหน่งรองนายกรัฐมนตรี ต่อมาได้ปรับไปรับตำแหน่งดำรงตำแหน่งรัฐมนตรีว่าการกระทรวงศึกษาธิการ และดำรงตำแหน่งสมัยที่ 2 ในปี พ.ศ. 2533 นอกจากนั้นยังได้รับแต่งตั้งเป็นสมาชิกวุฒิสภา และเป็นที่ปรึกษารัฐมนตรีช่วยว่าการกระทรวงพาณิชย์ 

### ด้านกีฬา
เขาได้รับแต่งตั้งเป็นรองประธานกรรมการโอลิมปิกแห่งประเทศไทย และมีความสนใจในด้านกีฬามวยไทย จนได้รับแต่งตั้งเป็นประธานสหพันธ์สหพันธ์สมาคมมวยไทยสมัครเล่นนานาชาติ และเป็นประธานที่ปรึกษาของสมาคมครูมวยไทย

## เครื่องราชอิสริยาภรณ์
### เครื่องราชอิสริยาภรณ์ไทย

### ต่างประเทศ
*  :
** พ.ศ. 2519 – 80x80px ลีเจียนออฟเมอริต ชั้นนายทหาร
** พ.ศ. 2529 – 80x80px ลีเจียนออฟเมอริต ชั้นนายทหาร (เหรียญที่ 2)
** พ.ศ. 2494 – 80px เหรียญบรอนซ์สตาร์
*  :
** พ.ศ. ไม่ปรากฏ – 80x80px เหรียญราชการสงครามเกาหลี
### สหประชาชาติ

*  :
** พ.ศ. 2496 – 80x80px เหรียญสหประชาชาติเกาหลี
## อ้างอิง

หมวดหมู่:สกุลศิริสัมพันธ์
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงศึกษาธิการไทย
หมวดหมู่:สมาชิกสภาผู้แทนราษฎรจังหวัดลพบุรี
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:หัวหน้าพรรคการเมืองในประเทศไทย
หมวดหมู่:พรรคราษฎร (พ.ศ. 2529)
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ร.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.5
หมวดหมู่:เหรียญสหประชาชาติ
หมวดหมู่:บุคคลในประวัติศาสตร์ไทย พ.ศ. 2516–2544